Sobatas

Sobatas arba Bahr el Asfaras () – upė Pietų Sudane; Baltojo Nilo dešinysis intakas. Susidaro Etiopijos pasienyje susiliejus Baro ir Piboro upėms, prasidedančioms Etiopijos kalnyne. Teka vakarų, šiaurės vakarų kryptimi lygumomis, sudaro meandras. Įteka į Nilą ties Malakalu. Upės ilgis 354 km, su pagrindine ištaka Baru – 730 km.

Upė neša balzganos spalvos nešmenis, kurie nudažo baltai ir Baltojo Nilo upę, taip suteikdami jai vardą. Žiemą ir pavasarį daugelis Sobato intakų išdžiūsta. Laivuojama birželio-gruodžio mėnesiais nuo Gambelos miesto (prie Baro, Etiopija).

 Šaltiniai 

Kategorija:Pietų Sudano upės